FIȘĂ DE LUCRU 1: Utilizarea aplicației Microsoft Excel

1. Deschideți aplicația Microsoft Excel folosind bara de aplicații: apăsați butonul Start, tastați Excel și lansați programul.
2. În ecranul de pornire, creați un registru de calcul complet nou de tip Blank workbook (Registru de calcul necompletat).
3. Folosind mouse-ul, identificați pe ecran următoarele zone din interfață: Bara de titlu, Bara de formule, Bara de stare și Foaia de calcul.
4. Utilizați scurtătura de la tastatură Ctrl + N pentru a deschide un al doilea registru de calcul nou. Observați cum s-a schimbat numele în bara de titlu (ex: Book2).
5. Accesați meniul File (Fișier) ➡️ Options (Opțiuni). În secțiunea General, schimbați câmpul User name (Nume utilizator) introducând Numele și Prenumele vostru, apoi apăsați OK.
6. [bookmark: _GoBack]Reveniți în File ➡️ Options, dar selectați pagina Save. Identificați folderul setat implicit pentru salvarea locală a fișierelor (Default local file location). Închideți fereastra de opțiuni apăsând Cancel.
7. În colțul din stânga sus, pe Quick Access Toolbar (Bara de acces rapid), apăsați pe săgeata derulantă din capăt. Bifați opțiunea New pentru a adăuga un buton rapid de creare fișier direct pe bară.
8. Deschideți din nou lista derulantă a barei de acces rapid și selectați More Commands... (Mai multe comenzi). Adăugați comanda Cut în listă folosind butonul Add >>, apoi apăsați OK.
9. Ascundeți banda cu instrumente (Ribbon) folosind combinatia de taste Ctrl + F1. Apăsați din nou aceeași combinație de taste pentru a o face să reapară.
10. Dați click pe celula A1 (intersecția coloanei A cu rândul 1). Tastați textul Fisa Practica Excel și apăsați Enter.
11. Pentru că aveți două registre deschise (ex: Book1 și Book2), apăsați simultan tastele Alt + Tab pentru a comuta rapid între ele.
12. Reveniți la primul registru. Accesați tab-ul View (Vizualizare) de pe Ribbon, apăsați pe butonul Switch Windows (Comutare ferestre) și selectați celălalt registru deschis.
13. Rămâneți în tab-ul View și selectați comanda Zoom (Panoramare). În fereastra care apare, bifați opțiunea 200% și apăsați OK. După ce observați modificarea mărimii celulelor, apăsați pe butonul Zoom 100% pentru a reveni la dimensiunea inițială.
14. Salvați registrul curent pe calculator: accesați File (Fișier) ➡️ Save (Salvare). Numiți fișierul Exercitiu_Excel_NumeleTau și asigurați-vă că tipul fișierului este cel implicit (.xlsx).
15. Creați o copie a acestui fișier sub un alt format: accesați File ➡️ Save As (Salvare Ca). Faceți click pe lista derulantă de la Save as type (Tip fișier).
16. Din lista de formate, căutați și selectați formatul PDF (*.pdf) sau Text (Tab delimited) (*.txt), apoi apăsați butonul Save.
17. Utilizați scurtătura de la tastatură Ctrl + O pentru a deschide fereastra Open (Deschidere). Verificați dacă în lista de fișiere recente apare documentul salvat de voi la punctul 14.
18. Apăsați tasta F1 pentru a lansa funcția de ajutor (Excel Help). În bara de căutare din panoul apărut, tastați cuvântul cheie Shortcuts și apăsați pe lupă/Search. Observați lista de linkuri afișată.
19. Închideți doar registrul de calcul curent (nu toată aplicația) din meniul File (Fișier) ➡️ Close (Închidere). (Dacă apare o casetă care vă întreabă dacă vreți să salvați modificările, alegeți Save sau Don't Save în funcție de ce preferați).
20. Închideți definitiv aplicația Microsoft Excel rămasă pe ecran utilizând scurtătura de la tastatură Alt + F4.

